Grace Is Nie My Saving Gracie Nie – hier "blok" ek!
Grace Is Nie My Saving Gracie Nie
Ek stap by my huis in – dadelik is my moermeter in die rooi, my huis wat net so bo-langs skoongemaak word, maak my stapelgek. As ek nie self met tye invlieg nie sal ek seker in ‘n woestyn lewe met al die stof en vuil om my.
Ek is sommer suur en groet skaars my GRACIE, sy bespring my dadelik en vra dat ek die wasgoed moet uitsorteer sodat sy my kinders se wasgoed na hul onderskeie huise kan neem. Weer vererg ek my stil-stil, en sê absoluut niks. Ek is bietjie OCD en kyk baie goed oor, maar so elke nou en dan is daar iets binne my wat weier om als oor te sien. GISTER WAS SO DAG.
Ek sit en verwens myself oor EPHENIA, sy was beslis self ook OCD en jy kon letterlik enige iets wegtrek en onder dit van die vloer af eet, so ook met die res van die huis – SILWERSKOON is nie die woord nie, sy het goed afgeskroef om skoon te maak. Ek mis Ephenia – ek het Ephinia verloor omdat ek myself gewip het omdat sy elke dan en wan net weggebly het van die werk, en nou betaal ek “big time” vir die impulsiewe wip van my stert.
Gracie kom al ‘n langpad saam met my, sy het by haar ma kom kuier wat vir my gewerk het toe syself nog jonk was, en het toe na Ephinia, gevra of sy nie asb vir my kan werk nie. Sy werk nou reeds so 4 jaar vir my, menigte male tot my frustrasie.
Gracie se skoonmaak vernuf is rerig beperk net tot dit wat die oog sien, onder goed is nie deel van skoonmaak nie. Inisiatief is daar nie – vensters was is beslis nie haar werk nie, en trappe klim doen sy slegs eenkeer in 6 maande.
Maar elke middag as ek instap hoor ek haar met my brakke praat, in Afrikaans soms, maar die meeste van die tyd in Sotho – sy praat met hulle asof hulle kinders is – kosbaar verby.
Dan vra ek Gracie, soek jy koffie? Ja, ek soek koffie. Was Bella soet? Ja, hy was soet, hy het nie die kussing geëet nie. Jy het haar nie pak gegee nie? Nee, maar ek raas en raas, hy wil nie buite gaan om te piepie nie, ek moet saamloop vir die piepie, ai Bella, hy is die stoute hond. Onthou jy mag nie my kinders slaan nie, jy mag hulle nie met die besem stoot nie, jy mag nie, jy mag nie, jy mag nie…. SY LAG. Ek weet hy is jou kind die honde, ek weet jy like jou honde, want jy sê hulle baklei nooit met jou nie, en hulle is bly as hulle oog joune sien.
Netso Gracie, netso… en skielik sê sy vir my dat sy fotos van haar kleinkinders en kinders op haar nuwe selfoon wat fotos kan neem, wat ons vir haar gegee het, het – sy wil my wys. Trots wys sy my elke kind, haar dogter wat laasjr oorlede is. Blinkgevryfde kindertjies, blinker as die blinkste gevryfde nugget skoene, die een mooier as die ander, waar hulle pose in haar nederige RDP huisie – kyk hier staan my mooi yskas wat jy vir my gegee het, een wat ons nie plek voor het nie, na ons verkoop van ons huisie by die see. Ek is lief vir my yskas soos jy vir jou honde is.
En ek weet, Gracie is hier om te bly ongeag die voorlangs en bo-langs skoonmaak, sy gaan nerens heen nie, want sy weet hoe lief ek vir my brakke is… en vandag weet ek hoe lief sy vir haar yskas is.
19 thoughts on “Grace Is Nie My Saving Gracie Nie”
April 26, 2017 at 11:34 vm
O gits ja, Gracie moet bly. Ek moes bietjie vir jou giggel, want mens verstaan so wat jy sê. Van die frustrasies en irritasies. Maar Gracie moet bly. Jy is een flippen sexy blok-vriendin, my vriendin.☺
April 26, 2017 at 11:53 vm
jou laaste deel laat my bloos, maar dankie, en ja… Gracie sal maar bly.
April 26, 2017 at 11:59 vm
April 26, 2017 at 1:51 nm
*sug* ek mis my Emily wat daar in Gauteng agtergebly het. Mooi foto van ‘n mooi vrou.
April 26, 2017 at 2:50 nm
Pragtige foto, jy is darem n mooi meisiemens! Ai ou Gracie, sien maar bietjie oor… oi en as ek dink sy doen 3 huise se wasgoed en strykwerk, het ek dalk bietjie simpatie met die feit dat sy net bo-langs skoonmaak… ek sou n baie “swak” huishulp wees, maar wel een met n groot hart.
April 26, 2017 at 4:19 nm
Ek kan darem eerlik sê Gracie sal haar onmoontlik doodwerk. Ek was ons almal se wasgoed, hang dit op hangers om droog te word, vou als wat gevou word, sy dra net eintlik my handewerk na die onderskeie huise, en stryk maksimum 10 items op ‘n slag. As sy inkom is als netjies, gewn vuil skottelgoed en geen beddens om op te maak nie. MAW sy moet rerig net skoonmaak. Maar ek sal haar maar oorsien… 😉😉
April 26, 2017 at 4:24 nm
Ek dink ek moet die foto afhaal 😶 ek sukkel so bietjie met die vleitaal, ek wil eintlik net wys hoe lief ek rerig vir “my kinders” is… Bella is vir my mooi 😶🤗
April 26, 2017 at 4:51 nm
Nee dis so mooi foto
April 26, 2017 at 5:16 nm
Psssstt….. Moenie vir Elané sê nie maar dis wraggies ‘n pragtige foto!
April 26, 2017 at 5:49 nm
😶😁😂 beauty is always in te eyes of the beholder. Maar dankie x
April 26, 2017 at 5:37 nm
Wow jy is beautiful. En ek het amper ‘n Gracie 😆
😶 ek dink 99% van ons sit met ‘n Gracie – maar dit is ook maar reg want die Gracies het ook die mooiste kindertjies wat versorging tuis verg. Wat sal “hulle” doen as mense jou Gracie in die pad steek oor ‘n bietjie ou stof?
April 26, 2017 at 7:23 nm
Ek verstaan presies die frustrasie van so bietjie OCD. Ek soek ‘n silwerskoon huis. As n bak so moet staan, moet n presies so staan. Glase in n reguit ry…oe ek sukkel om my humeur in toom te hou.
Eks nie n diere mens nie, maar het so rukkie gelede ingestem vir twee brakkies.
My vier kiddies is my als. My huis is soms deurmekaar, maar hulle laggies hou my aan die gang.
Maar ten spyte van als moet my Gracie ook bly! Liewe mense met n goeie hart.
Jys n pragtige mens en jou blogs laat n warm gevoel in my hart, asof ek jou ken.
April 26, 2017 at 7:54 nm
Ag so dankie – my blog is as my joernaal beging en op die beste van tye om my kop reg te hou. Maar ek waardeer almal se terugvoer op my joernaal inskrywings 😊☺
April 26, 2017 at 7:58 nm
En o ja, goed wat op ‘n manier staan is ook my dood, my man draai/skuif die goed net ‘n mm, net om te sien of ek dit agterkom en ek kom tot my frustrasie.
Jy gaan sien jy bevind jouself in goeie geselskap noudat jy geforseer is om ‘n “dieremens” te raak. Diere is opreg as hulle nie van iets hou nie grom hulle en wys jou, terwyl die meeste mense verkies om hul misnoë met ‘n ander te bespreek net om geveins voor jou te wees x
April 26, 2017 at 9:29 nm
Gracie se hart is goud en dit is kosbaar. Betroubaarheid en mooi gesindheid is niete versmaai nie. Bo alles is sy lief vir jou honde kinders. My honde kind is baie na aan my hart en daarom verstaan ek dat daardie baie punte kry.
Jou so totaal anders voirgestel, jy en Bella is pragtig.
Dankie, dankie… jy is beslis reg Gracie se hart is reg en daarom kyk ek maar oor goed xx ek sal nogal die anders voorstel wou sien. Bella is my hart se punt… sy is rerig my medisyne teen seer op die beste v tye… sy laat my lag.
April 27, 2017 at 2:09 vm
Myne is Karolus
Ben en Bella en die kat Leah